CELEX: C2006/086/38
Language: et
Date: 2006-04-08 00:00:00
Title: Kohtuasi C-98/06: Eelotsusetaotlus, mille esitas Högsta domstolen  8. veebruari 2006.  aasta määrusega kohtuasjas Freeport PLC  versus  Olle Arnoldsson

8.4.2006   
            
            
               ET
            
            
               Euroopa Liidu Teataja
            
            
               C 86/20
            
         Eelotsusetaotlus, mille esitas Högsta domstolen 8. veebruari 2006. aasta määrusega kohtuasjas Freeport PLC versus Olle Arnoldsson
   (Kohtuasi C-98/06)
   (2006/C 86/38)
   Kohtumenetluse keel: rootsi
   Euroopa Ühenduste Kohus on saanud Högsta domstolen'i 8. veebruari 2006. aasta määrusega kohtuasjas Freeport PLC v. Olle Arnoldsson esitatud eelotsusetaotluse, mis saabus kohtukantseleisse 20. veebruaril 2006.
   Högsta domstolen küsib Euroopa Kohtult eelotsust järgmistes küsimustes:
   
               1)
            
            
               Kas hagi, mis põhineb kapitaliühingu väidetaval maksekohustusel, mis tuleneb võetud kohustusest, tuleb pidada lepingule põhinevaks, et kohaldada Brüsseli esimese määruse artikli 6 lõiget 1, olenemata sellest, et isik, kes sellel ajal kohustuse võttis polnud selle ettevõtte volitatud isik ega esindaja?
            
         
               2)
            
            
               Kui vastus esimesele küsimusele on jaatav: kas artikli 6 lõike 1 kohase kohtualluvuse eeltingimuseks on lisaks selles sättes sõnaselgelt toodud tingimustele, et kohtu asukohas alalist asukohta omava kostja vastu esitatud hagi ei esitatud üksnes selleks, et menetleda teise kostja vastu esitatud hagi muus kohtus kui see, mis muidu oleks olnud pädev asja lahendama?
            
         
               3)
            
            
               Kui vastus teisele küsimusele on eitav: kas artikli 6 lõike 1 tähenduses vastuoluliste otsuste ohu hindamisel tuleb muul moel võtta arvesse selle poole, kelle alaline asukoht on kohtu asukohas, vastu esitatud hagi edukuse tõenäosust ?